Barbie Ferreira

Barbara Linhares Ferreira (; lahir 14 Disember 1996) ialah model dan pelakon Amerika-Brazil yang dikenali dengan peranannya sebagai Kat Hernandez dalam siri televisyen HBO Euphoria.

Kehidupan peribadi 
Ferreira diahirkan di Queens, New York. Kemudian berpindah ke Maywood, New Jersey. Beliau melanjutkan pendidikan di Hackensack High School. Ferreira memiliki darah Brazil, beliau dibesarkan oleh ibu, ibu saudara, dan neneknya. Ibu dan neneknya bekerja sebagai cef.

Kerjaya 
Ferreira memulakan kerjayanya semasa usia remaja dengan mengirimkan gambar model ke ujibakat pemilihan pelakon yang diadakan oleh American Apparel. Beliau telah bekerja sebagai model untuk pelbagai jenama seperti Aerie, Adidas, Asos, Forever 21, H&M, Missguided, dan Target. Foto dan wawancara video dari kempen Ferreira's Aerie menjadi tular pada 2016. Ini membolehkan majalah Time memasukkan namanya dalam senarai "30 Most Influential Teens" 2016.

Pengarah 
Ferreira mengarahkan muzik video "So Cool" oleh Dounia.

Lakonan 
Ferreira memulakan kerjaya lakonan dengan membintangi siri 10 episod Vice mengenai etika bertajuk How to Behave. Penampilannya berjaya melayakkan beliau menerima Anugerah Webby untuk Best Web Personality/Host. Beliau juga membintangi siri web Teen Vogue bertajuk Body Party.

Kemudian, Ferreira memegang watak sebagai Ella dalam siri televisyen HBO Divorce, dan menjadi salah seorang pelakon utama dalam siri televisyen HBO Euphoria, memegang watak pelajar sekolah bernama Kat. Beliau memulakan kerjaya filem pada 2020 menerusi filem HBO Max bertajuk Unpregnant, memegang watak sebagai Bailey Butler bersama Haley Lu Richardson.

Filemografi

Rujukan

Pautan luar 
 
 

Kelahiran 1996
Orang hidup
Pelakon wanita Amerika Syarikat
Peragawati Amerika Syarikat